section_heading: Opis
paragraph_text: Ovu je vrstu lako prepoznati. Duga je 36–41 cm s rasponom krila 98–110 cm i težinom u rasponu 203–371 g. Ljetno perje odrasle ptice je bijelo, osim tamno sivih leđa i krila te crne glave. Krila su mnogo tamnije siva od svih ostalih galebova slične veličine, osim manjeg prerijskog galeba, a imaju crne vrhove bez bijelog polumjeseca kakav ima prerijski galeb. Kljun je dugačak i crven. Crna kapuljača uglavnom se gubi zimi.